OpenLLM-France/wikimedia huggingface dataset:
# Santa Maria de Vallclara

Santa Maria de Vallclara és una església catalogada com a monument i protegida com a monument del municipi de Vilanova de Sau (Osona) inclòs en l'Inventari del Patrimoni Arquitectònic de Catalunya.

## Descripció

És una capella amb la nau orientada a llevant i presenta una llargada desmesurada. Als murs podem observar les diferents etapes constructives. El portal es troba al mur de migdia, s'hi accedeix mitjançant graons, el portal és d'arc de mig punt, amb motllura i està emmarcat seguint una forma rectangular amb trencaaigües al damunt i pilastres als costats. A ponent observem unes dovelles que indiquen l'existència d'una antiga obertura, possiblement, una porta la qual està situada a un metre del sòl. A la part esquerra, assentat damunt el desnivell de la teulada, s'aixeca el campanar d'espadanya. L'estat de conservació és bo.

## Història

La capella donà nom a aquest sector de les Guilleries. La trobem documentada d'ençà del 1166. Fou una mena de monestir, al s. XVIII estava a cura d'un sacerdot beneficiat i algunes Deodonades. Durant els s. XIV-XV en tenia cura un monjo del monestir de Sant Pere de Casserres. El 1433 i després d'un plet els fou reconeguda la propietat al rector de Sant Andreu de Bancells, el qual en tingué cura de la junta amb dos obrers de la parròquia. L'edifici fou reformat totalment el 1729, i l'any 1936 fou profanat i recentment s'ha restaurat construint la teulada de nou. També s'hi ha construït unes escales que menen al temple. Les reformes s'han fet arran de la urbanització establerta en un pla damunt l'església: Vall Clara.

## Referències

* 1 2 «Santa Maria de Vallclara». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 desembre 2012].

## Enllaços externs

* «Santa Maria de Vallclara». Mapa de patrimoni cultural. Diputació de Barcelona.
# Portada/efemèride gener 6

Rowan Atkinson
« 5 de gener · 6 de gener · 7 de gener »
# Sambhar (ciutat)

Sambhar (oficialment avui dia Sambhar Lake Town) és una ciutat i municipi del Rajasthan al districte de Jaipur. Està situada a la riba del llac Sambhar, a la punta sud-est. Consta al cens del 2001 amb 22.293 habitants i fa un segle, el 1901, tenia 10.873 ciutadans.
Sambhar fou la primera capital dels rajputs chauhans quan van arribar a la Rajputana des del Ganges a la meitat del segle viii. El famós Prithwi Raj, raja chauhan d'Ajmer i sobirà de Delhi, es titulava Sambhari Rao (senyor de Sambhar); Prithwi va morir el 1192 en lluita contra Muizz al-Din Muhammad de Ghor i en endavant fou possessió dels sultans de Delhi i després de l'Imperi Mogol fins al 1708. En aquests anys se'n van apoderar els rajputs de Jodhpur i Jaipur, junt amb 60 pobles de l'entorn; durant anys van disputar la ciutat i els pobles annexes, fins que van establir un condomini vers la meitat del segle xviii sobre la ciutat i 12 pobles.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Aleksei Plesxéiev

Aleksei Nikolàievitx Plesxéiev, també transcrit com a Aleksei Nikolàievitx Pleixtxéiev, rus: Алексе́й Никола́евич Плеще́ев, va ser un escriptor i poeta radical rus, traductor i agitador polític, nascut el 4 de desembre del 1825 a Kostromà. Pertanyent al Cercle de Petraixevski, va morir a París el 8 d'octubre del 1893.

## Biografia

Nascut en una família de la petita noblesa, va estudiar del 1843 al 1845 a la Universitat de Sant Petersburg. El 1844 comença a escriure poesies i narracions, que publica a partir del 1847 a la revista Otètxestvennie Zapiski (Отечественные Записки, 'Els Annals de la Pàtria'). El 1849 fou arrestat per la seva implicació, igual com Dostoievski i d'altres, en el complot de Petraixevski, i fou reclòs a la fortalesa de Sant Pere i Sant Pau, on va passar vuit mesos. Condemnat a mort, fou indultat a l'últim moment pel tsar Nicolau I i l'enviaren com a soldat ras d'un regiment de càstig a la ciutat d'Orenburg, als Urals, per tal de combatre les tribus rebels de la regió, on més endavant va esdevenir oficial cadet.
El 1858 li fou permès d'establir la residència a Moscou, on el 1860 va publicar els dos volums de Póvesti i rasskazi (Повести и рассказы, 'Contes i narracions'), del 1858 al 1863 tres volums de poesia i els drames Stxastlívaia txetà (Счастливая чета, 'La parella feliç,', 1862) i Bràtia (Братья, 'Els germans', 1864), entre d'altres. El 1872 es va traslladar a Sant Petersburg, on fins al 1884 va ser redactor de la revista Otètxestvennie Zapiski i hi va traduir poemes i obres de teatre de Sándor Petőfi, Victor Hugo, Lord Byron, Heinrich Heine o Georg Herwegh.
El 1891 va heretar una gran fortuna: malalt de feia temps, era a París quan el 8 d'octubre del 1893 li va arribar la mort. El seu cos fou transportat i sepultat a Moscou.

## Significació

El seu primer llibre de poesia, publicat el 1846, el va fer famós. Incloïa el cèlebre poema que començava amb els mots «Endavant!, sense temença ni dubte...» («Вперёд! без страха и сомненья…», Vperiod! bez strakha i somnènia), que aviat fou conegut com «La Marsellesa russa»; de fet es cantava i tot amb la melodia de l'himne francès. Altres poemes seus, com ara «La crida dels amics» («На зов друзей», Na zob druzei) i «Som germans pel sentiment que ens uneix...» («По чувствам братья мы с тобой…», Po txúvstvam bràtia mi s toboi...) també foren adoptats pels joves radicals russos de mitjan anys 1840 com a himnes revolucionaris.
En la maduresa va ser molt conegut per les seves traduccions i pels seus poemes per a infants, alguns dels quals són considerats clàssics. Molts poemes de Pleixtxéiev han estat musicats (entre d'altres, per Txaikovski i Rakhmàninov) i han esdevingut romances populars russes.
# El Bruc

El Bruc és un municipi de la comarca de l'Anoia i de la comarca natural del Montserratí.

## Geografia

* Llista de topònims del Bruc (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| Entitat de població | Habitants (2023) |
| el Bruc | 1.246 |
| Montserrat Parc | 689 |
| el Bruc Residencial | 246 |
| Sant Pau de la Guàrdia | 87 |
(Font: Idescat)
| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 19 | - | 22 | 204 | 231 | 1.500 | 1.415 | 1.630 | 1.186 | 1.239 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 1.121 | 1.053 | 757 | 798 | 870 | 774 | 656 | 731 | 785 | 785 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 876 | 928 | 1.029 | 1.302 | 1.454 | 1.655 | 1.841 | 1.956 | 2.029 | 1.991 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 2.014 | 2.027 | 2.110 | 2.218 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :
El 1717 incorpora la Guàrdia del Bruc (abans la Guàrdia de Montserrat), i el 1857, la Guàrdia.

## Llocs d'interès

* Museu de la Muntanya de Montserrat del Bruc
* Les Agulles (Muntanya de Montserrat). Localització del topònim al terme municipal del Bruc

## Referències

* ↑ AADD. Museus i Centres de Patrimoni Cultural a Catalunya. Barcelona: Departament de Cultura de la Generalitat de Catalunya, 2010, p. 41. ISBN 84-393-5437-1.

## Vegeu també

* Timbaler del Bruc
* Túnels del Bruc
* Escuts i banderes de l'Anoia

## Enllaços externs

* Lloc web oficial de l'Ajuntament
* Patrimoni històric i artístic del Bruc
# Montsipòsit

El Montsipòsit és una muntanya de 490 metres que es troba al municipi de Tortellà, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat Roi (Montferrer i Castellbò)

El Serrat Roi és una serra situada entre els municipis de la Seu d'Urgell i de Montferrer i Castellbò a la comarca de l'Alt Urgell, amb una elevació màxima de 991 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Les Goteres

Les Goteres és un monument del municipi de Vilanova de Sau (Osona) inclòs en l'Inventari del Patrimoni Arquitectònic Català.

## Descripció

Masia de planta quadrada coberta a dues vessants amb el carener perpendicular a la façana, orientada a migdia. Consta de planta baixa i primer pis. La façana presenta un portal rectangular a l'extrem esquerre i amb la llinda datada, tres finestres protegides amb reixes i un rellotge de sol. A llevant hi ha dues finestres, una a cada pis, amb una construcció circular a la part baixa, que ubica la cisterna a la qual s'accedeix a través d'unes escales. A ponent només s'hi obre una finestra. És construïda amb pedra basta formada per gresos vermells i aglomerats unida amb morter de calç i les obertures són de gresos més gruixuts de color vermell i alguns de blanquinosos, la qual cosa indica que aquestes pedres procedeixen d'un altre lloc, potser d'una altra edificació.

## Història

Ha estat restaurada recentment, donant-li una fesomia que segurament fuig de la primitiva masia. Alguns dels elements semblen transportats d'altres llocs, potser fins i tot una llinda datada el 1689.
Està situat dins la demarcació de l'antiga parròquia de Vilanova de Sau, terme que a partir del segle xvi experimentà un creixement notable, sobretot als segles xviii i xix. En el període comprès entre aquests tres segles passà de tenir 11 masos a tenir-ne 101. És fàcil que les Goteres es construís per aquest període, d'altra banda la llinda data també del segle xvii.

## Referències

* 1 2 3 «Les Goteres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 desembre 2012].

## Enllaços externs

* «Les Goteres». Mapa de patrimoni cultural. Diputació de Barcelona.
# Alena Šeredová

Alena Šeredová (Praga, 21 de març de 1978) és una actriu i model txeca.

## Biografia

Va néixer i va passar quasi tota la seva infantesa al barri de Praga de Vinohrady amb el seu pare, la seva mare i la seva germana Eliska. Va entrar al món de la moda molt aviat. Amb quinze anys ja havia posat per al dissenyador txec, Jadran Šetlík. A l'any següent, va anar a Grècia per treballar. Amb disset anys, Alena, arriba per primer cop a Milà, capital italiana de la moda.
A Itàlia, va fer-se un lloc a la televisió de la mà de Giorgio Panariello i el seu programa Torno Sabato. Ha fet d'hostessa en diversos programes i ha treballat també com a actriu. Va fer-se molt popular el 2005, gràcies al calendari que va fer per a la revista mensual Max.
Fa 181 cm d'alçada i les seves mides són 94-60-92.
Actualment manté una relació sentimental amb el porter de la Juventus, Gianluigi Buffon, amb el qual ha tingut un fill, Louis Thomas, nascut el 28 de desembre de 2007.

## Filmografia

* "Ho visto le stelle" (He vist les estrelles), (2003), dirigida per Vicenzo Salemme
* "Christmas in love" (Nadal enamorat), (2004), dirigida per Neri Parenti
# Cal Gili (Cardona)

Cal Gili és una masia situada al municipi de Cardona, a la comarca catalana del Bages. El complex es compon de diversos edificis bastits a les faldes dels turons que delimiten el nucli urbà pel nord.
# Penjabocs

El Penjabocs és una muntanya de 614 metres que es troba entre els municipis de les Planes d'Hostoles i de Sant Aniol de Finestres, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat de la Carbassa

El Serrat de la Carbassa és una serra situada al municipi de Montferrer i Castellbò a la comarca de l'Alt Urgell, amb una elevació màxima de 1.789 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Serrat de la Carbassa». Gran Enciclopèdia Catalana. Barcelona: Grup Enciclopèdia Catalana.
# La Serra de Vilanova

La Serra de Vilanova és un mas al veïnat de Sant Romà de Sau (Osona). Mas situat dins la demarcació de la parròquia de Vilanova de Sau i dins el terme civil de Sau. Actualment forma part de la propietat de l'Arboç dels senyors Riera de Sant Julià, aquests dos masos junt amb el mas Francesc presenten unes mateixes característiques constructives. La parròquia de Vilanova de Sau experimentà un creixement demogràfic notable, sobretot als segles xviii i xix. Si al segle xvi comptava amb 11 masos, a darreries del segle xix el nombre ascendia a 101. Segurament la Serra es construí durant aquest període i, com el mas Arboç, fou reformat a la tercera dècada del segle xx.

## Masia

És una masia de grans dimensions, assentada sobre el desnivell del terreny. És de planta quadrada, coberta a dues vessants i amb el carener perpendicular a la façana, orientada a migdia, davant de l'era de batre. Per la banda de migdia s'accedeix directament al primer pis i el vessant esquerre del teulat es veu molt més prolongada que la dreta. A tramuntana, aquesta mateixa vessant és molt més curta, ja que hi ha un cos de més alçada i cobert a un sol vessant a l'extrem dret. Encara hi ha un altre cos que s'abriga sota un teulat que segueix la mateixa direcció que a migdia. Per les característiques de l'edifici podem deduir les diverses etapes constructives, essent la central la més primitiva. Conserva encara finestres protegides per reixes de llangardaix. És construïda en pedra unida amb morter de calç, pedra picada i fusta. L'estat de conservació és bo, ja que ha estat restaurada.

## Cabana

Al costat del mas principal hi ha un edifici agrícola, de planta rectangular, cobert a dues vessants, amb el carener perpendicular a la façana, orientada a ponent. Està assentada sobre el desnivell del terreny, de manera que el portal de ponent dona accés directament al primer pis, presenta un porta d'arc escarser i una finestreta descrita amb totxos esglaonats. A llevant s'obren dues finestres a la planta baixa i una al primer pis, obertures que es repeteixen a tramuntana i a migdia. És construïda amb pedra vermellosa unida amb morter de calç i totxo. L'estat de conservació és bo.

## Referències

* 1 2 3 4 5 «Les Serres de Vilanova». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 desembre 2012].

## Enllaços externs

* «La Serra de Vilanova». Mapa de patrimoni cultural. Diputació de Barcelona.
# Alesha Dixon

Alesha Anjanette Dixon, més coneguda com a Alesha Dixon (Welwyn Garden City, Hertfordshire, Anglaterra, 7 d'octubre de 1978) és una cantautora de pop i R&B, model, ballarina i presentadora de televisió anglesa. Té set germans, la seva mare és anglesa i el seu pare jamaicà.

## Inicis de la seva carrera

La carrera d'Alesha va començar el 1999 quan va conèixer Sabrina Washington, en el qual van formar part del Balli Attic. Va ser component del grup femení anglès Mis-Teeq. Ha treballat com a mestra de cerimònies, compositora, cantant, presentadora de televisió i model ocasional. El 2007 va ser proclamada guanyadora de la versió britànica de Ballant amb les estrelles (Strictly Come Dancing).

## Treball com una cantant solista

Com solista, Dixon ha gravat dos àlbums d'estudi, Fired Up, que es va publicar al febrer de 2008 després d'haver estat cancel·lat la seva publicació pel fracàs dels dos primers singles; i The Alesha Show, llançat només vuit mesos després, al novembre d'aquest mateix any. En el seu últim àlbum s'inclou el seu èxit "The Boy Does Nothing", que va arribar el número u de les llistes espanyoles, i el cinquè lloc en les llistes britàniques.
Va treballar amb cantants tal com Xenomania, Johnny Douglas, Brian Higgins, Paul Eppe per preparar cançons perl seu àlbum Fired Up.
El juny de 2005 va anunciar que el seu primer single en solitari seria "Superficial", però la cançó va ser publicada il·legalment en Internet, i Alesha va decidir que la seva primer single seria "Lipstick". Va publicar oficialment el seu single "Lipstick" el 14 d'agost de 2006. El single va ser publicat a Europa i Àsia el 21 d'agost, tenint molt poc èxit. El segon single en publicar-se seria "Knock Down" el 30 d'octubre de 2006.
El 6 de novembre, data de la publicació del seu àlbum-debut Fired Up, la pàgina web AleshaDixon.net va anunciar en exclusiva el seu acomiadament de Polydor Records, i de la no publicació del seu àlbum-debut. El desembre de 2006, va gravar un videoclip juntament amb el raper Ludacris "Girls Gone Wild". Al novembre de 2008 va llançar el seu segon àlbum d'estudi, The Alesha Show, en el qual s'inclou el single "The Boy Does Nothing" (El meu xicot no fa res).

## Discografia
### Àlbums més destacats

* Fired Up (2007)
* The Alesha Show (2008)
* The Entertainer (2010)
# Cal Pujol (Navars)

Cal Pujol és una masia situada al municipi de Navars, a la comarca catalana del Bages. Es troba a la falda occidental del Serrat d'en Guineu.
# Puig Alt de la Nespleda

El Puig Alt de la Nespleda és una muntanya de 702 metres que es troba entre els municipis de les Planes d'Hostoles i de Sant Feliu de Pallerols, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat de l'Espasa

El Serrat de l'Espasa és una serra situada entre els municipis de Cabó i de les Valls d'Aguilar a la comarca de l'Alt Urgell, amb una elevació màxima de 1.647 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# La Font (Vilanova de Sau)

La Font és un monument del municipi de Vilanova de Sau (Osona) inclòs en l'Inventari del Patrimoni Arquitectònic Català.

## Descripció

Masia de planta rectangular coberta a dues vessants. Consta de planta baixa i dos pisos. El portal és dovellat, es troba orientat a migdia i presenta una inscripció. La finestra sobre el portal és conopial. A la part dreta i annexionat al mas, formant angle recte amb aquest, s'hi adossa un cos de galeries sostingudes per pilars de pedra de planta baixa i dos pisos. Al costat del portal hi ha un pujador de cavalls. Al davant s'hi forma una era que encara conserva els antics rajols. La part posterior està envoltada per dependències agrícoles. L'estat de conservació és bo, encara que hagi perdut les funcions agrícoles i serveixi com a casa d'estiueig. És construïda bàsicament amb pedra.

## Història

Antic mas registrat al fogatge de 1553 de la parròquia i terme de Vilanova de Sau, quan aquest nucli comptava només amb onze masos. En aquest fogatge ens consta que habitava el mas Joan Font. Com indiquen les llindes dels portals, el mas fou reformat i ampliat al segle xviii.

## Referències

* 1 2 «La Font». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 desembre 2012].

## Enllaços externs

* «La Font». Mapa de patrimoni cultural. Diputació de Barcelona.
# Adobe Bridge

Adobe Bridge és un programari d'Adobe Systems per a l'organització de les parts de la Creative Suite. És un component obligatori d'Adobe Creative Suite, Adobe eLearning Suite, Adobe Technical Communication Suite i Adobe Photoshop CS2 a través de CS6. Tanmateix, a partir de Creative Cloud, s'ha convertit en un component opcional que es descarrega mitjançant la subscripció a Creative Cloud.

## Detalls

Adobe Bridge s'utilitza sovint per organitzar fitxers canviant el nom d'un grup d'ells alhora, assignant etiquetes de colors o classificacions d'estrelles assignades als fitxers de la suite de programari d'Adobe corresponent, editar XMP i IPTC incrustades o associades). Model d'intercanvi d'informació metadades, o ordenar-los o categoritzar-los segons les seves metadades. Pot utilitzar aquestes opcions mitjançant diferents versions d'un fitxer que forma part d'un projecte Adobe Version Cue. No obstant això, no té les funcions d'edició de fotografies d'Adobe Photoshop Lightroom, que es duen a terme pel connector Camera Raw, que ve amb Adobe Photoshop. Els fitxers d'imatge es poden mostrar en miniatures, presentacions de diapositives o llistes de diferents mides. Cada carpeta, que es pot afegir a les adreces d'interès, té un fitxer de memòria cau per accelerar el temps de renderització de les imatges quan es visualitzen una miniatura. La memòria cau pot estar en una ubicació central o en carpetes individuals.
Adobe Bridge es pot invocar des de tots els components de Creative Suite excepte Adobe Acrobat.

## Referències

* ↑ «Adobe Bridge, programa para organizar y retocar fotos» (en castellà). [Consulta: 9 octubre 2020].
* ↑ «Adobe Bridge inclòs amb l'autònom Adobe Photoshop». Arxivat de l'original el 22 de febrer de 2008.
* ↑ «La memòria cau a Adobe Bridge». Arxivat de l'original el 5 d'abril de 2008.
* ↑ «Adobe Bridge no s'inclou amb la versió independent d'Adobe Acrobat 8». Arxivat de l'original el 22 de febrer de 2008.
# Santhal

    Pel poble santhal, vegeu santals, per la llengua santhal vegeu santali
Santhal fou un estat tributari protegit de l'agència de Mahi Kantha a la presidència de Bombai. Estava format per 3 pobles, amb 3.356 habitants el 1901. Era un tridomini compartit entre el thakur o bhayad de Katosan, el thakur de Deloli i el thakur de Kasalpura i la part dels seus ingressos es comptaven en la dels respectius thakurs. Conjuntament els tres pagaven un tribut de 1774 rúpies al Gaikwar de Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Alessandria della Rocca

Alessandria della Rocca (sicilià Lisciànnira di la Rocca) és un municipi italià, dins de la província d'Agrigent. L'any 2008 tenia 3.181 habitants. Limita amb els municipis de Bivona, Cianciana, San Biagio Platani, Sant'Angelo Muxaro i Santo Stefano Quisquina.

## Administració

Llista d'alcaldes :
| Període | Identitat | Partit |
| 2008- | Giulio Luigi Mulè | Llista cívica |